== Biografi ==
J.H. Wessel voksede op i Vestby i en søskendeflok på 13 i et harmonisk familiemiljø. Hans far var [[kapellan]] for sin farbror Ole Wessel, en bror af søhelten Tordenskjold, og da farbroren døde i [[1748]], blev Jonas Wessel [[sognepræst]] i Vestby. Drengene blev først undervist hjemme, før de i [[1758]] kom i [[latinskole]] i [[Oslo|Christiania]]. Wessel flyttede i [[1761]] til København, hvor han læste ved [[Københavns Universitet]] og aflagde en lavere [[filosofi]]sk eksamen. Derefter tog han ikke flere eksamener eller noget [[embedsstudium]]. I stedet tilegnede han sig moderne [[sprog]] – fransk, engelsk, italiensk og spansk. Han var et fast og velset indslag i [[Det Norske Selskab]], der mødtes i madam Juels [[kaffehus]]. Som det eneste af medlemmerne i Det Norske Selskab vendte han aldrig tilbage til Norge. Han nærede ingen hjemlængsel.<ref>Øystein Rottem: ''Vårt København'' (s. 77), forlaget Press, 2000, {{ISBN|82-7547-069-2}}</ref>
Litteratur Historie Lister_over_personer Humor Organisationer Uddannelsesinstitutioner